ขอคำปรึกษาค่ะ กำลังดู/ศึกษายาบำรุงร่างกายยี่ห้อหนึ่ง ที่เป็น B-mix มีส่วนประกอบ- วิตามิน B1 40 มิลลิกรัม- วิตามิน B2 30 มิลลิกรัม- วิตามิน B3 40 มิลลิกรัม- วิตามิน B5 40 มิลลิกรัม- วิตามิน B6 30 มิลลิกรัม- วิตามิน B12 20 ไมโครกรัม- อีโนซิตอล 50 มิลลิกรัม- กรดโฟลิค 200 ไมโครกรัมทานครั้งละ 1 เม็ด วันละ 2 ครั้ง หลังอาหาร เช้า-เย็นอยากทราบว่าเหมาะสมต่อวันไหมคะและมีสมบัติช่วยเรื่องสิวไหมคะ ขอบค่ะปล. เราอายุ 20 ปีค่ะ
สวัสดีค่ะ จากวิตามินที่กล่าวมาทั้งหมดนั้น คิดว่าค่อนข้างมากเกินไปที่จะรับประทานเข้าไปในแต่ละวันค่ะ ยิ่งถ้ามีสามารถรับประทานอาหารได้ครบทั้ง 5 หมู่อยู่แล้ว ก็จะได้รับวิตามินเหล่านี้จากอาหารมาค่อนข้างครบถ้วน การที่กินเกินเข้าไปอีก อาจจะทำให้ตับและไตต้องทำงานหนักในการกำจัดวิตามินส่วนเกินออกค่ะการรับประทานอาหารเสริมควรจะมีข้อบ่งชี้ที่ชัดเจน เช่นมีอาการว่าขาดวิตามินนั้นๆจริงๆ หรือกินอาหารบางชนิดไม่ได้ เป็นต้นและจากวิตามินที่กล่าวมายังไม่มีวิตามินตัวใดที่มีงานวิจัยทางการแพทย์ชัดเจนว่าสามารถช่วยรักษาสิวไปด้วยได้ค่ะ วิตามินที่ใช้รักษาสิวจะจัดอยู่ในกลุ่มยาที่ต้องใช้ภายใต้การดูแลของแพทย์ที่เรียกว่ากรดวิตามินเอค่ะ ไม่สามารถซื้อมาใช้กินเองได้และไม่ควรกินเองโดยไม่ได้อยู่ภายใต้การดูแลของแพทย์ และจะใช้เฉพาะกรณีเป็นสิวอักเสบรุนแรงเท่านั้น